Case ID: 1168570
Sentence 32: Həmin Qanunun 8.0.5-ci maddəsinə əsasən daşınmaz əmlak üzərində hüquqların əmələ gəlməsinin, başqasına keçməsinin, məhdudlaşdırılmasının (yüklülüyünün) və xitam verilməsinin dövlət qeydiyyatı üçün 2006cı il iyulun 6-dək müvafiq icra hakimiyyəti orqanları tərəfindən verilmiş daşınmaz əmlak üzərində, o cümlədən torpaq sahələri, binalar və qurğular, yaşayış və qeyri-yaşayış sahələri, fərdi yaşayış və bağ evləri, yer təki sahələri, su tutarları, meşələr və çoxillik əkmələr, əmlak kompleksi kimi müəssisələr üzərində hüquqları təsdiq edən aktlar, şəhadətnamələr və qeydiyyat vəsiqələri əsas hesab olunur.Məhkəmə tədqiqatı zamanı müəyyən olundu ki, Quba rayon Dövlət Notariat Konturunun 17.08.2005-ci il tarixli 4-ə-417 saylı alqı-satqı müqaviləsi ilə Quba rayonu İİ Nügədi ərazisində yerləşən cizgidə göstərilən sərhəd daxilində 0.51 hektar kənd təsərrüfatı məhsulları istehsalı məqsədi ilə torpaq sahəsi iddiaçıya satılmış və həmin torpaq sahəsi iddiaçının adına qeydə alınaraq JN-2649 saylı 30320018 kodlu Torpağın mülkiyyətə verilməsinə dair Şəhadətnamə verilmişdir.